Konkláve 2005

Konkláve, ktoré sa začalo 18. apríla 2005, sa zúčastnilo 115 kardinálov a dňa 19. apríla zvolilo za nového pápeža Josepha Ratzingera, ktorý si zvolil meno Benedikt XVI. Za pápeža ho zvolili o 17:50. Nový pápež bol zvolený po troch kolách hlasovania. 1. kolo sa konalo v pondelok po sv. omši za zvolenie nového pápeža. Sv. omša sa začala o 10:00 v bazilike sv. Petra vo Vatikáne. Potom sa kardináli odobrali do Sixtínskej kaplnky za spevu litánii ku všetkým svätým. V tento deň sa konala len jedna voľba a tá bola neúspešná, čiže dym bol čierny. Na druhý deň 19. apríla – utorok sa konali 2 voľby. Ráno bola voľba neúspešná – čierny dym. Večer konkláve zvolilo pápeža. Asi o 18:00 kardinál protodiakon Jorge Arturo Medina Estevez oznámil svetu radostnú správu: *Habemus papam* – Máme pápeža.

## Zloženie voličov

Voliči podľa krajín:
* 20 : Taliansko
* 11 : USA
* 6 : Nemecko, Španielsko
* 5 : Francúzsko
* 4 : Brazília, Mexiko
* 3 : India, Kanada, Kolumbia, Poľsko
* 2 : Filipíny, Čile, Japonsko, Maďarsko, Nigéria, Portugalsko, Ukrajina, Spojené kráľovstvo
* 1 : Argentína, Austrália, Belgicko, Bolívia, Bosna a Hercegovina, Česko, Dominikánska republika, Ghana, Guatemala, Holandsko, Honduras, Chorvátsko, Indonézia, Írsko, Južná Afrika, Kamerun, Kongo, Kuba, Litva, Lotyšsko, Madagaskar, Nikaragua, Nový Zéland, Peru, Pobrežie Slonoviny, Rakúsko, Sudán, Švajčiarsko, Sýria, Tanzánia, Thajsko, Uganda, Vietnam

Na zvolenie nového pápeža bolo treba dve tretiny prítomných kardinálov + 1 : v tomto prípade 77 hlasov.

### Osoby so špeciálnymi povinnosťami počas konkláve

### Zoznam kardinálov s právom voliť

Toto je zoznam kardinálov, ktorí majú právo voliť pápeža.

## Hlasovanie
### Prvý deň
18. apríla sa kardináli ráno zhromaždili v Bazilike svätého Petra, aby koncelebrovali omšu *Pro eligendo Romano Pontifice* („*za voľbu rímskeho pápeža*“). Ako dekan kardinálskeho kolégia bol Joseph Ratzinger hlavným celebrantom a predniesol homíliu. Popoludní sa kardináli voliči zhromaždili v Sieni požehnaní na procesiu do Sixtínskej kaplnky. Kardináli voliči za spevu Litánií k svätým presunuli do Sixtínskej kaplnky. Po zaujatí svojich miest spievali hymnus Veni Creator Spiritus („Príď, Duchu Stvoriteľ“). Kardinál Ratzinger prečítal prísahu. Každý kardinál volič, počnúc Ratzingerom, nasledoval prodekanom Angelom Sodanom a ostatnými kardinálmi v poradí podľa seniority, potvrdil prísahu položením praveh ruky na knihu evanjelií a nahlas povedal: „*A ja, [meno], toto sľubujem, zaväzujem sa a prisahám. Nech mi pomáha Boh a tieto sväté evanjeliá, ktorých sa dotýkam rukou.*“

Arcibiskup Piero Marini, pápežský ceremoniár, povedal slová **Extra omnes** („Všetci von!“) a členovia zboru a ďalší opustili kaplnku. Dvere kaplnky sa potom zatvorili. Kardinál Tomáš Špidlík, nevolič a jezuitský teológ, predniesol druhú požadovanú meditáciu. Potom spolu s Marinim odišli.

### Prvé hlasovanie
Podľa talianskych denníkov Il Messaggero získal milánsky arcibiskup Carlo Maria Martini v prvom kole hlasovania 40 hlasov, Ratzinger 38 hlasov a Camillo Ruini značný počet hlasov, pričom zvyšok hlasov bol rozptýlený. Anonymný kardinál poskytol svoj denník talianskemu novinárovi v septembri 2005, a v plnom znení bol zverejnený v roku 2011. Tento zdroj uviedol výsledky prvého kola hlasovania takto:

O 20:05 sa na chvíľu zdalo, že tenký biely kúsok dymu naznačuje, že voľby sa už skončili, a 40 000 ľudí, ktorí strávili popoludnie sledovaním na veľkých obrazovkách na Námestí svätého Petra, prepuklo v potlesk a spev. Dym však rýchlo zosilnel a zjavne stmavol. Dav sa utíšil a v priebehu niekoľkých minút sa rozplynul.

### Druhý deň
### Druhé hlasovanie
Dve hlasovania ráno druhého dňa neviedli k voľbám. Výsledky druhého kola volieb boli podľa denníka anonymného kardinála nasledovné:

### Tretie hlasovanie
Výsledky tretieho kola volieb boli podľa denníka anonymného kardinála:

### Štvrté hlasovanie
Výsledky štvrtého hlasovania boli podľa denníka anonymného kardinála nasledovné:

Keďže za pápeža bol zvolený kardinál Joseph Ratzinger, dekan kardinálskeho kolégia, Angelo Sodano ako prodekan vykonal úlohu dekana a opýtal sa kardinála Josepha Ratzingera, či zvolenie prijme a aké meno si zvolí.

O 17:50 sa nad Sixtínskou kaplnkou valil biely dym. Zvony Katedrály sv. Petra zazvonili približne o 18:10 SELČ. O 18:43 vyšiel kardinál protodiakon Jorge Medina Estévez na balkón Baziliky svätého Petra, aby oznámil zvolenie kardinála Josepha Ratzingera, ktorý prijal meno Benedikt XVI..

## Slovensko a konkláve
Slovensko napriek tomu, že malo v kardinálskom zbore dvoch zástupcov, na konkláve nemalo ani jedného kardinála, pretože obaja prekročili vekový limit. 

Nitrianský biskup Ján Chryzostom Korec mal počas konania konkláve 81 rokov, bol kardinálom od roku 1991. Emeritný prefekt vatikánskej Kongregácie pre evanjelizáciu národov Jozef Tomko, v tom čase takisto 81-ročný, bol kardinálom od roku 1985. Kardinál Korec zomrel v roku 2015, kardinál Tomko v roku 2022.

## Pozri aj
* Konkláve

2005
Kategória:Voľby 2005